**A 112. sorszámú Virágdekoratőr megnevezésű szakképesítés-ráépülés szakmai és vizsgakövetelménye**

**1. AZ ORSZÁGOS KÉPZÉSI JEGYZÉKBEN SZEREPLŐ ADATOK**

1.1. A szakképesítés-ráépülés azonosító száma: 35 215 02

1.2. Szakképesítés-ráépülés megnevezése: Virágdekoratőr

1.3. Iskolai rendszerű szakképzésben a szakképzési évfolyamok száma: 1

1.4. Iskolarendszeren kívüli szakképzésben az óraszám: 240-360

**2. EGYÉB ADATOK**

2.1. A képzés megkezdésének feltételei:

2.1.1. Iskolai előképzettség: -

2.1.2. Bemeneti kompetenciák: *-*

2.2. Szakmai előképzettség: 34 215 04 Virágkötő és virágkereskedő

2.3. Előírt gyakorlat: -

2.4. Egészségügyi alkalmassági követelmények: szükségesek

2.5. Pályaalkalmassági követelmények: -

2.6. Elméleti képzési idő aránya: 40%

2.7. Gyakorlati képzési idő aránya: 60%

2.8. Szintvizsga:-

2.9. Az iskolai rendszerű képzésben az összefüggő szakmai gyakorlat időtartama: -

**3. PÁLYATÜKÖR**

**3.1. A szakképesítés-ráépüléssel legjellemzőbben betölthető munkakörök, foglalkozások**

|  |  |  |  |
| --- | --- | --- | --- |
|  | A | B | C |
| 3.1.1. | **FEOR száma** | **FEOR megnevezése** | **A szakképesítés-ráépüléssel betölthető munkakörök** |
| 3.1.2. | 3716 | Kirakatrendező | Kirakatrendező |
| 3.1.3. | 3716 | Kirakatrendező | Lakberendező, dekoratőr |
| 3.1.4. | 3716 | Kirakatrendező | Dekorációkészítő |
| 3.1.5. | 5116 | Kirakatrendező, dekoratőr, árubemutató | Kirakatrendező, dekoratőr, árubemutató |

**3.2. A szakképesítés-ráépülés munkaterületének rövid leírása:**

A virágdekoratőr megtervezi és elkészíti a hivatalos rendezvények, a családi és társadalmi ünnepek virágdekorációját. Megtervezi, kivitelezi és gondozza a belső és külső terek alkalmakra szóló, vagy tartós virágdíszítését. Elvégzi a virágüzletek belső terének és kirakatának esztétikus elrendezését és gondozását.

A szakképesítés-ráépüléssel rendelkező képes:

**-** a virágüzlet, a virágszalon belső terének elrendezését, a vágott virágok, a zöldek, a cserepes dísznövények és a kellékek esztétikus elrendezését megtervezni, kivitelezni,

**-** a virágüzlet, a virágszalon aktuális kirakatát megtervezni, berendezni,

**-** hivatalos rendezvények (tanácskozás, kulturális előadás, kiállítások, árubemutatók stb.) virágdíszítését végezni,

**-** családi és társadalmi ünnepek virágdíszítését megtervezni, elvégezni,

**-** belső és külső terek alkalmakra szóló (esküvői, kegyeleti rendezvények stb.) virágdíszítését megtervezni, összeállítani,

**-** szállodák, éttermek, irodaházak, egyéb közületi épületek tartós és alkalmi növényberendezését, karbantartását megtervezni, elvégezni.

**3.3. Kapcsolódó szakképesítések**

|  |  |  |  |
| --- | --- | --- | --- |
|  | A | B | C |
| 3.3.1. | **A kapcsolódó szakképesítés, részszakképesítés, szakképesítés-ráépülés** | | |
| 3.3.2. | **azonosító száma** | **megnevezése** | **a kapcsolódás módja** |
| 3.3.3. | 34 215 04 | Virágkötő és virágkereskedő | szakképesítés |

**4. SZAKMAI KÖVETELMÉNYEK**

|  |  |  |
| --- | --- | --- |
|  | A | B |
| 4.1. | **A szakképesítés-ráépülés szakmai követelménymoduljainak az állam által elismert szakképesítések szakmai követelménymoduljairól szóló kormányrendelet szerinti** | |
| 4.2. | **azonosító száma** | **megnevezése** |
| 4.3. | 11078-12 | Térberendezés |

**5. VIZSGÁZTATÁSI KÖVETELMÉNYEK**

**5.1. A komplex szakmai vizsgára bocsátás feltételei:**

Az iskolarendszeren kívüli szakképzésben az 5.2. pontban előírt valamennyi modulzáró vizsga eredményes letétele.

Az iskolai rendszerű szakképzésben az évfolyam teljesítését igazoló bizonyítványban foglaltak szerint teljesített tantárgyak - a szakképzési kerettantervben meghatározottak szerint - egyenértékűek az adott követelménymodulhoz tartozó modulzáró vizsga teljesítésével***.***

Egy meghatározott témában (kb. 30 oldal terjedelemben) elkészített, egy külső vagy belső tér virágdekorációs tervét tartalmazó szakdolgozat beadása a vizsgát megelőzően 30 nappal.

**5.2. A modulzáró vizsga vizsgatevékenysége és az eredményesség feltétele:**

|  |  |  |  |
| --- | --- | --- | --- |
|  | A | B | C |
| 5.2.1. | **A szakképesítés-ráépülés szakmai követelménymoduljainak** | | |
| 5.2.2. | **azonosító száma** | **megnevezése** | **a modulzáró vizsga vizsgatevékenysége** |
| 5.2.3. | 11078-12 | Térberendezés | gyakorlati |

Egy szakmai követelménymodulhoz kapcsolódó modulzáró vizsga akkor eredményes, ha a modulhoz előírt feladat végrehajtása legalább 51%-osra értékelhető.

**5.3. A komplex szakmai vizsga vizsgatevékenységei és vizsgafeladatai:**

**5.3.1. Gyakorlati vizsgatevékenység**

A vizsgafeladat megnevezése: **Térberendezés gyakorlat**

A vizsgafeladat ismertetése: Virágdíszek elkészítése, elrendezése (egy kb. 2x2 m-es alapterületű, és max. 2,5 m magasságú) belső térben előre megtervezett és elkészített installációk segítségével.

A vizsgatételeket a vizsgáztató intézmény állítja össze úgy, hogy a feladatok 240 perc alatt elvégezhetők legyenek, és a feladat szakszerű megoldása ezt az időtartamot ki is töltse. Az elkészült virágdíszeket térben össze kell rendezni 60 perc alatt.

A vizsgatételeket a vizsgára jelentkezőknek a vizsga előtt legalább 10 nappal kell kihúzniuk, hogy a vizsgára felkészülhessenek. A virágdíszek elkészítéséhez a viráganyagot, a kelléket, a készítés stílusát és technikáját a vizsgázó szabadon választhatja megadott határokon belül. A vizsgafeladatokhoz a vizsgázó előzetes egyeztetés alapján a saját maga által hozott anyagokat, installációkat is felhasználhatja.

A vizsgafeladat időtartama: 300 perc

A vizsgafeladat értékelési súlyaránya: 60%

**5.3.2. Központi írásbeli vizsgatevékenység**

A vizsgafeladat megnevezése: **Térberendezés**

A vizsgafeladat ismertetése: A különböző virágdíszítések jellemzői. A térberendezés törvényszerűségeinek ismertetése. A művészettörténeti korszakok jellemzői. A virágdekoráció tervezésének jellemzői, előírásai.

A vizsgafeladat időtartama: 60 perc

A vizsgafeladat értékelési súlyaránya: 20%

**5.3.3. Szóbeli vizsgatevékenység**

A vizsgafeladat megnevezése: **Tervfeladat**

A vizsgafeladat ismertetése: Egy külső vagy belső tér növénydekorációs tervét tartalmazó, előzetesen elkészített szakdolgozat megvédése.

A tervfeladat egy meghatározott funkciójú és alaprajzú építmény, külső vagy belső tér növényi dekorációs berendezésének megtervezése, műleírása és árkalkulációjának elkészítése.

A tervfeladat tartalmazza a belső tér helyszínrajzát, a térberendezés látványtervét, az egyes virágdíszek rajzát, a növény- és kelléklistát az árak feltüntetésével, a komplett árajánlatot.

A tervfeladatot a tartalmi és formai követelményeknek való megfelelés, a rajzok minősége alapján kell értékelni.

A vizsgafeladat időtartama: 15 perc (felkészülési idő 10 perc, válaszadási idő 5 perc)

A vizsgafeladat értékelési súlyaránya: 20%

**5.4. A vizsgatevékenységek szervezésére, azok vizsgaidőpontjaira, a vizsgaidőszakokra, a vizsgatevékenységek vizsgatételeire, értékelési útmutatóira és egyéb dokumentumaira, a vizsgán használható segédeszközökre vonatkozó részletes szabályok:**

A térberendezés gyakorlati vizsgára a vizsgázó köteles a kéziszerszámokat (virágkötő kés, papírvágó olló, metszőolló, ragasztópisztoly, csípőfogó) magával hozni.

A szakképesítés-ráépüléssel kapcsolatos előírások a http://nive.hu/ weblapon érhetők el a Vizsgák menüpont alatt.

**5.5. A szakmai vizsga értékelésének a szakmai vizsgaszabályzattól eltérő szempontjai: -**

**6. ESZKÖZ- ÉS FELSZERELÉSI JEGYZÉK**

|  |  |
| --- | --- |
|  | **A** |
| **6.1.** | **A képzési és vizsgáztatási feladatok teljesítéséhez szükséges eszközök minimumát meghatározó eszköz- és felszerelési jegyzék** |
| 6.2. | Vázák, virágtálak, virágkosarak, egyéb virágtartók |
| 6.3. | Csomagolóanyagok |
| 6.4. | Szalagok, zsinórok, fonalak |
| 6.5. | Egyéb díszítő kellékek |
| 6.6. | Selyem és száraz virágok |
| 6.7. | Növényi eredetű segédanyagok |
| 6.8. | Gyertyák, mécsesek |
| 6.9. | Vágott drótok, tekercsdrótok, dekorációs drótok |
| 6.10. | Koszorúalapok, más tűzőhab és hungarocell alapok |
| 6.11. | Rögzítő anyagok (tűzőhab téglák és egyéb formák) |
| 6.12. | Kézi szerszámok (kés, papírvágó olló, metszőolló, ragasztópisztoly, csípőfogó, fűrész, kalapács) |
| 6.13. | Virágtartósító és - nyílasztó szerek |
| 6.14. | Formanyomtatványok, bizonylatok |
| 6.15. | Szakmai könyvek, albumok, DVD-k |
| 6.16. | Rajzeszközök, festészeti alapanyagok, vízfesték, rajzpapírok |
| 6.17. | Installációk készítéséhez anyagok (fa, fém, textil, üveg stb.), festékek |
| 6.18. | Felületképző és takaró anyagok (pl. filc, mulcs, kavics, homok stb.) |
| 6.19. | Informatikai eszközök |
| 6.20. | Személyes felszerelés: virágkötő kés, papírvágó olló, metszőolló, ragasztópisztoly, csípőfogó |

**7. EGYEBEK**